Rezumatul Studiului 14 - Mă laud cu crucea lui Hristos

1. **CU LITERE MARI. Galateni 6:11.**
   * Datorită problemelor sale de vedere, Pavel nu scria personal scrisorile, ci le dicta unor scribi precum Terţiu (Romani 16:22). Totuşi, obişnuia să adauge câteva cuvinte scrise cu propria sa mână. (2 Tesaloniceni 3:17).
   * Finalul epistolei către galateni se distinge de toate celelalte prin următoarele aspecte:
     + Ţinând cont de situaţia tensionată dintre el şi galateni, nu conţine salutul adresat anumitor persoane;
     + Pavel include un ultim îndemn cu propria sa mână.
2. **„SĂ SE LAUDE CU TRUPUL VOSTRU”.Galateni6:12-13.**
   * Iudeizanţii doreau să „dea o impresie bună”. La fel cum un actor caută aprobarea publicului, aplauzele galatenilor le alimentau propriul eu;
   * Preferau să convertească neamurile la iudaism, pentru a evita înfruntarea cu propriii compatrioţi. Totul ar fi mai simplu dacă toţi s-ar purta şi ar crede la fel (fără a conta cine avea adevărul).
3. **„MĂ LAUD… CU CRUCEA”. Galateni 6:14.**
   * Crucea, în acele vremuri, era un simbol ofensiv. Semnul răufăcătorilor care plăteau pentru relele săvârşite cu o moarte groaznică. Ce motiv de laudă se putea găsi într-un aşa simbol?
   * Crucea lui Hristos schimbă totul pentru credincios. Datorită faptului că a murit cu Hristos, lumea nu ne mai poate înrobi;
   * Sunt două variante care se exclud reciproc şi între care trebuie să alegem zi de zi: lauda lumii sau lauda crucii.
4. **O FĂPTURĂ NOUĂ. Galateni 6:15.**
   * Cineva poate fi la fel de legalist cu ceea ce face, ca şi cu ceea ce nu mai face. Mântuirea nu depinde de acţiunile noastre, ci de ceea ce Dumnezeu face în noi;
   * Adevărata religie nu este un comportament exterior, ci predarea inimii înaintea lui Dumnezeu;
   * Nu putem face nimic pentru a fi o făptură nouă. Doar Creatorul poate da viaţă nouă celui care este mort spiritual;
   * Când suntem îndreptăţiţi, începe în noi schimbarea vieţii. Încetăm să fim oameni care căutăm să fim plăcuţi lumii. Acum suntem credincioşi care căutăm să fim plăcuţi lui Dumnezeu.
5. **SEMNELE DOMNULUI ISUS. Galateni 6:16-18.**
   * Nu facem parte din adevăratul Israel al lui Dumnezeu doar pentru că suntem descendenţi ai lui Avraam, ci pentru că am fost îndreptăţiţi prin credinţa în Mesia cel promis;
   * Pavel încheie definitiv orice altă discuţie pe acest subiect „De acum încolo nimeni să nu mă mai necăjească, pentru că port semnele Domnului Isus pe trupul meu.”(Galateni 6:17);
   * Semnele (stigmatul) care îi dădeau autoritate lui Pavel sunt cicatricile rănilor primite în timp ce îi slujea Învăţătorului său (2 Corinteni 11:23-28).